Billi din is-sena jaħbat għeluq il-ħamsin anniversarju mill- inawgurazzjoni tal-Banda Mnarja tan-Nadur, ħassejt li mill-ġdid inġib għall-attenzjoni artiklu li kont ippubblikajt fil-ġurnal Il-Berqa tal-14 ta' Ġunju 1968, għall-okkażjoni tal-inawgurazzjoni tal-Banda Mnarja. L-artiklu huwa dan: Għalkemm jiena ninsab l-Awstralja, eluf ta' mili bogħod minn art twelidi, b'danakollu ma jistax ikun li ma ninnotax il-progress u l-ħeġġa għat-tagħlim tal-arti tal- mużika f'Għawdex. Infatti, is-sena l-oħra, 1967, ġo Għawdex saret ir- rinovazzjoni tal-banda tal-Orfni ta' San Ġużepp ta' Għajnsielem, taħt it-tmexxija ta' iben il-fundatur tagħha, Mro Giuseppe Farrugia. Ġiet imwaqqfa wkoll banda ġdida fir-raħal tan-Nadur, Għawdex, bl-isem ta' Mnarja Band taħt Mro Anton Bonnici, u b'hekk issa l-għadd tal- baned f'Għawdex hu sitta. Għalhekk, permezz ta' dan l-artiklu, irrid nagħti xi tagħrif importanti dwar il-bidu u t-twaqqif tal-banda tan-Nadur: Mnarja Band. F'dan ir-raħal fis-sena 1894, twaqqfet Għaqda Mużikali bl-isem ta' Calvpso u kienet taħt id-direzzjoni tas- Surmast F. Decesare. Imma għalkemm ma nafux kemm damet imwaqqfa u kif spiċċat din il-banda, jibqa' l-fatt li fl-imgħoddi n-Nadurin kellhom banda bl-isem ta' Calvpso. Is-sena l-oħra, u biex inkun eżatt nhar is-7 ta' Lulju 1967, ġie mwaqqaf kumitat fin-Nadur bil-ħsieb li jerġgħu jgħaqqdu banda oħra, u jumejn wara din il-laqgħa, tlieta mill-membri minn dal-kumitat, avviċinaw lill-Assistent Surmast tal-Banda Leone, Mro Anton Bonnici, u qalulu biex jifforma banda fir-raħal tan-Nadur. U billi l-uniku delizzju ta' Bonnici hu l-mużika, u billi ra li n-Nadurin huma ħerqana li jwaqqfu banda, aċċetta li jwaqqaf banda fin-Nadur. Infatti l-għada, 11 ta' Lulju, beda jgħallem it-tagħlim tal-mużika. Mro Anton Bonnici twieled il-Belt Victoria, Għawdex nhar it-18 ta' Awwissu 1930. Barra milli hu assistent surmast tal-Banda Leone ta' Għawdex li tagħha hu ĠUNJU 2018 157 L-ewwel librett jgħallem lill-aljievi, hu wkoll assistent surmast tal-Banda Prekursur tax- Xewkija u jgħallem ukoll lill-aljievi. tagħha. Hu vjolinista u klarinettista tajjeb. F'Awwissu 1967, il- kumitat ta' Mnarja Band beda jaħseb biex jixtri l-istrumenti u għal dan il-għan il-kumitat ġabar is-somma sabiħa ta' £2,000 mingħand il-poplu tan-Nadur, u nkoraġġiti b'dan il-mod, huma ordnaw l-istrumentatura tagħhom. Tmint ijiem wara l-wasla tal-istrumenti, is-Surmast A. Bonnici, beda jgħaddi s-solfeġġ lill-aljievi bl-istrument u hawn wieħed għandu jimmaġina x'sagrifiċċji kellu jagħmel Mro A. Bonnici, meta kien jitla' n-Nadur fis- 7.30 p.m. u jdum hemm sa nofsillejl. Hawn ma nistax ma nsemmix id-daqqa ta' id siewja li taw fit-tagħlim tas-solfeġġ lill-aljievi l-Kan. Dun Martin Portelli u Dun Ġużepp Grech. Fil-15 ta' April 1968, Mro A. Bonnici għamel l-ewwel kunċert tal-Banda Mnarja u marru tajjeb ħafna, avolja kien għadu l-ewwel wieħed. Bħalissa Mro A. Bonnici qed jagħmlilhom tliet kunċerti fil-ġimgħa. Il-Banda Mnarja hi komposta minn 52 bandist li huma mqassmin hekk: kwartin, 15-il klarinett, 9 kurunetti, 4 korni, 4 trombuni, 3 althorns, 3 ewfonji, 4 saxafons, trombun baxx, 4 baxxi, katuba, platti, tanbur u tanburell, li kif tistgħu taraw hi banda armata tajjeb. L-inwagurazzjoni tagħha se ssir nhar is-16 ta' Ġunju 1968, għall-okkażjoni tal-ftuħ tal-Festi Ċentinarji mill- Martirju ta' San Pietru u San Pawl, li għandhom jiġu ċċelebrati fir-raħal tan-Nadur stess billi l-festa titulari tagħhom hi dik ta' San Pietru u San Pawl. 58/J LEĦENIL-BANDA MNARJA ĊENTENART GEBEBRATIONS Versi li jitkantaw mal-marc ta' l-istess isem mik- tub mis-Sutmast V, Ciappara, Waqt il-kant kull kel miktuba korsiv trid titlisson darbtejn wara xulxin, Mill-bagħod, il-bogħod inġbarna, nies qlubija Nadurin, għal daw' l-festi sentinarji ma' twemminna marbutin, tal-Bażilka b'ġieħ mogħtija Mta' Pietru Pawl it-tempju mr ewlieni fuq l-art Maltija, 'L fuq 'l fuq leħinna jogħla, sforz il-hena u l-allegrija, mal-marci tal-banda l-ġdida li ġabet ruħha, għalkemm tarbija, F'dawn il-jiem għeżież għalina, hena kbira ssnitan f'qalbna. u mad-daqq, $ u briju lejn is-sema jitla tathinAe Insellmulkom xemx u qamar fuq kull żmien xħittu dijietkom, lin-Nadur ġibtulu l-barka, Dinja xegħltu bi qdusitkom. Orubans' Press Għadnsielem. Qabel ma' nagħlaq dan l-artiklu nitlob kemm lill-kumitat preżenti tal-Banda kif ukoll lill-poplu tan-Nadur biex jikkooperaw ma' xulxin u jagħmlu minn kollox biex iżommu fuq saqajha l-banda tagħhom, u li f'qasir żmien għandhom jakkwistaw każin, li għal soċjetà, speċjalment mużikali, hu ta' importanza kbira. Nixtieq kull suċċess fis-snin li ġejjin lil din il-Għaqda Mużikali ġdida Għawdxija u fl-aħħar nett nawgura lill- ħabib tiegħi, Mro Anton Bonnici, iżjed suċċessi kemm bħala surmast direttur tal-Banda Mnarja kif ukoll bħala assistent surmast tal-Banda Leone tal-Belt Victoria, Għawdex. Nota: Billi dan l-artiklu ilu li nkiteb tajjeb infakkar likemm Mro Anton Bonnici u kemm il-Kanonku Dun Martin Portelli llum ma għadhomx magħna. Lista tal-marċijiet li ndaqqu mill-Banda Mnarja fis- sena 1968 Isem tal-marċ Surmast